по-специално случаят с Княжество Монако (4). От друга страна, териториите на държавите членки, които са изрично изключени от митническата територия на Съюза, не следва да попадат в обхвата на изискването за разрешение за износ и следователно също следва да бъдат освободени. Това се отнася до териториите на Бюзинген, Хелголанд, Ливиньо, Сеута и Мелила. Аналогично, износът за континенталния шелф на държава членка или за изключителната икономическа зона, посочена от държава членка съгласно Конвенцията на Организацията на обединените нации по морско право, следва да бъде освободен от прилагането на настоящия регламент.
 (24)
 Мерките, предвидени в настоящия регламент, не следва да се прилагат за търговията между държавите — членки на ЕС. Съгласно член 127, параграф 3 от Споразумението за оттегляне по време на преходния период Обединеното кралство Великобритания и Северна Ирландия следва да се счита за държава членка, а не за трета държава.
 (25)
 Понастоящем някои от посочените по-горе държави поддържат ограничения на износа на лични предпазни средства.
 (26)
 Органите на изключените от системата за разрешения за износ страни и територии следва да предоставят подходящи гаранции за това, че ще контролират своя износ на съответните продукти, така че да не бъде засегнато постигането на целта на Регламент за изпълнение (ЕС) 2020/402. Комисията следва да наблюдава отблизо този процес.
 (27)
 За да не се компрометира целта, преследвана с настоящия регламент, органите на изключените страни и територии следва да осигурят извършването на такъв износ за Съюза.
 (28)
 За да се прави редовна оценка на ситуацията и с цел да се гарантира прозрачност и последователност, държавите членки следва да докладват на Комисията за своите решения за предоставяне или за отхвърляне на заявления за разрешения за износ. Комисията следва редовно да предоставя публичен достъп до тази информация, като се отчита поверителният ѝ характер.
 (29)
 Изискванията за предварително разрешение са от извънреден характер и следва да бъдат целенасочени и с ограничен срок на действие. За да се гарантира, че мерките не остават в сила по-дълго, отколкото е необходимо, те следва да се прилагат за срок от 30 дни. Въз основа на развитието както по отношение на разпространението на болестта COVID-19, така и по отношение на адекватността между предлагането и търсенето, Комисията редовно прави преглед на ситуацията и разглежда необходимостта от съкращаване или удължаване на срока на действие на мерките по целесъобразност.
 (30)
 Мерките, предвидени в настоящия регламент, са в съответствие със становището на комитета, създаден по силата на член 3, параграф 1 от Регламент (ЕС) 2015/479,
 ПРИЕ НАСТОЯЩИЯ РЕГЛАМЕНТ:
 Член 1
 Определения
 За целите на настоящия регламент:
 1)
 „износ“ означава режим износ по смисъла на член 269 от Регламент (ЕС) No 952/2013;
 2)
 „митническа територия на Европейския съюз“ означава територията по смисъла на член 4 от Регламент (ЕС) No 952/2013.
 Член 2
 Разрешение за износ
 1. За износ на някои видове ЛПС, изброени в приложение I, независимо дали са с произход от Съюза, се изисква разрешение за износ, изготвено в съответствие с формуляра в приложение II. Това разрешение е ограничено до съюзни стоки (5) и не се изисква за несъюзни стоки. То се издава в писмен вид или